
Kirkkoneuvoston kokous 	8/2025
Kokousaika		keskiviikkona 10.9.2025 kello 18.00
Kokouspaikka		Pappila
Läsnä:	

	Varsinaiset jäsenet
	Paikalla/
Poissa
	Varajäsenet
	Varalla/ 
Ei kutsuttu

	Mahdollinen poikkeava saapumisaika/pykälä

	Jarno Johansson, khra, pj
	paikalla
	
	
	

	Juha Aavikko, vpj.
	paikalla
	Mirja Hannula  
	
	

	Joonas Dunderfelt
	poissa
	Harri Sallinen  
	paikalla
	

	Virpi Järäinen
	paikalla
	Ulla-Riikka Lankila  
	
	

	Antti Airikki
	paikalla
	Tiina Kankare  
	
	

	Jarkko Lahtonen
	poissa
	Mika Karjalainen  
	paikalla
	

	Lahja Pappila 
	paikalla
	Päivi Alho  
	
	

	Hannu Mattila 
	paikalla
	Riia Bergring  
	
	

	Riikka Niskala 
	paikalla
	Mauri Muunoja  
	
	

	Leena Sallinen 
	paikalla
	Jarmo Virtanen  
	
	



Lisäksi läsnä:
	
	Paikalla/ Poissa
	Mahdollinen poikkeava saapumisaika/pykälä

	Matti Anttila, kirkkovaltuuston pj 
	paikalla
	

	Katri Lakkapää, kirkkovaltuuston vpj.
	paikalla
	

	Mirva Ylösmäki, sihteeri
	paikalla
	poissa 106§, 
kello 19.12–19.14


Pöytäkirjan vakuudeksi 10.9.2025  
 

 
Jarno Johansson	Mirva Ylösmäki        	  
puheenjohtaja	sihteeri	 
 
Pöytäkirja on tarkastettu ja hyväksytty 10.9.2025.     
 
 

Hannu Mattila	Riikka Niskala
 
Tämä pöytäkirja pidetään julkisesti nähtävillä Nousiaisten seurakunnan verkkosivuilla www.nousiaistenseurakunta.fi vähintään oikaisuvaatimuksen tai valituksen tekemiselle varatun ajan. 

 
97 §	Kokouksen avaus
Puheenjohtaja avasi kokouksen kello 18.09.

98 §  	Kokouksen laillisuuden ja päätösvaltaisuuden toteaminen
Kirkkoneuvoston kokouskutsu ja esityslista on toimitettu 3.9.2025 kirkkoneuvoston jäsenille ja kirkkovaltuuston puheenjohtajille. Nousiaisten seurakunnan hallintosäännön 13 §:n mukaan kokouskutsu kirkkoneuvoston kokoukseen toimitetaan jäsenille viimeistään seitsemän päivää ennen kokousta ja kutsuun on liitettävä esityslista liitteineen.
Esitys: Kokous todetaan laillisesti kokoon kutsutuksi ja nimenhuudon jälkeen päätösvaltaiseksi.
Päätös: Kokous todettiin laillisesti kokoon kutsutuksi ja nimenhuudon jälkeen päätösvaltaiseksi.

99 §	Kokouksen pöytäkirjan tarkastajien valinta, tarkastuksen ajankohdan ja pöytäkirjan nähtävillä pidon määrääminen
Esitys: Pöytäkirja tarkastetaan kokouksen jälkeen viimeistään 11.9.2025 ja pidetään nähtävänä seurakunnan verkkosivuilla www.nousiaistenseurakunta.fi  vähintään oikaisuvaatimuksen tai valituksen tekemiselle varatun ajan. Tarkastusvuorossa ovat Hannu Mattila ja Riikka Niskala.
	Päätös: Pöytäkirja tarkastetaan kokouksen jälkeen viimeistään 11.9.2025 ja pidetään nähtävänä seurakunnan verkkosivuilla www.nousiaistenseurakunta.fi  vähintään oikaisuvaatimuksen tai valituksen tekemiselle varatun ajan. Pöytäkirjantarkastajiksi valittiin Hannu Mattila ja Riikka Niskala.

100 §	Kokouksen esityslistan ja työjärjestyksen hyväksyminen
	Tämän kokouksen päätökset on valmisteltu LAVA-ohjeistuksen mukaan (KJ 10:4 §) ja mikäli päätöksellä on välitön vaikutus alle 18-vuotiaisiin, on se myös otettu huomioon valmistelussa ja ilmoitettu päätöksen edellä. 
[bookmark: _Hlk176293273]Esitys: Kirkkoneuvosto hyväksyy esityslistan mukaisen työjärjestyksen.
Päätös: Kirkkoneuvosto hyväksyi esityslistan mukaisen työjärjestyksen.
[bookmark: _Hlk188470884]101 §	Kanttori Virpi Vähäpassin ilmoitus virkasuhteen irtisanomisesta/ JJ/ Liite 1. Ilmoitus virkasuhteen irtisanomisesta Virpi Vähäpassi 
Kanttori Virpi Vähäpassi on 26.8.2025 ilmoittanut irtisanoutuvansa vakituisesta kanttorin virkasuhteesta Nousiaisten seurakuntaan. (Liite 1.) Viranhaltijan irtisanoessa virkasuhteensa irtisanomisaika on vähintään 14 päivää, jos palvelussuhde on jatkunut keskeytyksettä enintään viisi vuotta. (Laki evankelis-luterilaisen kirkon viranhaltijasta 653/2023 54 § 2 mom 1). Virpi Vähäpassin virkasuhde on alkanut 19.1.2022. Virpi Vähäpassi on ilmoittanut virkasuhteen päättymispäiväksi 9.9.2025.	
Esitys: Kirkkoneuvosto merkitsee tiedoksi Virpi Vähäpassin ilmoituksen virkasuhteen irtisanomisesta ja toteaa virkasuhteen päättyvän Nousiaisten seurakuntaan 9.9.2025.
Päätös: Kirkkoneuvosto merkitsi tiedoksi Virpi Vähäpassin ilmoituksen virkasuhteen irtisanomisesta ja totesi virkasuhteen Nousiaisten seurakuntaan päättyneen 9.9.2025.	
 


Muutoksenhaku: Ei muutoksenhakua. Päätöksestä ei kirkkolain 12 luvun 4 §:n mukaan saa tehdä kirkollisvalitusta eikä hallintolainkäyttölain 5 §:n 1 momentin nojalla hallintovalitusta, koska päätös koskee valmistelua tai täytäntöönpanoa.

102 §	B-tason kanttorin viranhaltijan rekrytointi/JJ 
Virpi Vähäpassi on 26.8.2025 päivätyllä ilmoituksellaan ilmoittanut irtisanoutuvansa Nousiaisten seurakunnan kanttorin virasta niin, että viimeinen virantoimituspäivä on 9.9.2025. Kirkkoneuvosto on ottanut irtisanoutumisilmoituksen vastaan 10.9.2025. Kirkkoherra huolehtii rekrytointivaiheessa avoimena olevan viran tehtävien hoitamisesta palkkaamalla viranhaltijapäätöksin viransijaisen/viransijaisia. 

Rekrytointivaiheeseen varataan riittävästi aikaa, jotta rekrytointi ja viran täyttäminen hallinnollisine päätöksineen sekä valitun siirtyminen uuteen virkaansa olisi mahdollisimman sujuvaa. Tavoitteena on, että kanttorin virassa olisi uusi viranhaltija hoitamassa virkaansa viimeistään 1.1.2026. Rekrytointia varten on syytä valita rekrytointityöryhmä huolehtimaan viran täyttämiseen liittyvistä toimenpiteistä ja kanttorin viran täyttämisen valmistelusta yhdessä kirkkoherran kanssa. Kirkkoherra toimii rekrytointityöryhmän koollekutsujana ja puheenjohtajana.
Nousiaisten seurakunnassa on yksi b-tason kanttorin virka. Viran palkkaus on sijoittunut KirvesTesin mukaiseen vaativuusryhmään 601. Viran kelpoisuusehtona on ylempi korkeakoulututkinto. Virkaan valitun tulee olla ev.lut. kirkon jäsen. Nousiainen on yksikielinen seurakunta (suomi). KJ 8:3 §1 määrätään seuraavaa: Muulta henkilöstöltä, jolta edellytetään kelpoisuusvaatimuksena korkeakoulututkintoa, vaaditaan yksikielisessä viranomaisessa viranomaisen kielen erinomaista suullista ja kirjallista taitoa sekä toisen kielen tyydyttävää ymmärtämisen taitoa. Ennen viran vastaanottamista valitun henkilön on esitettävä hyväksyttävä lääkärintodistus terveydentilastaan ja rikosrekisterilain 6 § mukainen rikosrekisteriote. Virassa on 6 kuukauden koeaika. Virka tulee ottaa vastaan viimeistään 1.1.2026 alkaen tai sopimuksen mukaan.
Kanttorin 29.4.2021 päivitetyn tehtävänkuvauslomakkeen mukaan kanttorin tehtävänä on Nousiaisissa johtaa musiikkia ja vastata sen toteutuksesta seurakunnan jumalanpalveluksissa, toimituksissa ja muissa tilaisuuksissa. Kanttori vastaa kaikki ikäryhmät kattavasta musiikkikasvatuksesta, perustaa seurakuntaan erilaisia musiikkiryhmiä ja vastaa niiden toiminnasta. Kanttori suunnittelee ja edistää musiikin käyttöä seurakunnan eri toimintamuodoissa yhteistyössä muiden työntekijöiden ja seurakuntalaisten kanssa sekä osallistuu jumalanpalveluselämän kausisuunnitteluun. Kanttori järjestää seurakunnassa musiikkitilaisuuksia ja vastaa soitinten kunnosta ja huollosta. Täysipainoinen, hyvä ja laadukas musiikkityö vaatii kokoaikaisen kanttorin viran.
Esitys: 
1.) Kirkkoneuvosto nimittää rekrytointityöryhmän kanttorin viran rekrytointia ja täyttämistä varten. Kirkkoherra toimii rekrytointityöryhmän koollekutsujana ja puheenjohtajana. Kirkkoneuvosto valtuuttaa rekrytointityöryhmän aloittamaan tarvittavat toimenpiteet rekrytointia ja viran täyttämistä varten.

2.) Kirkkoneuvosto julistaa b-tason kanttorin viran haettavaksi heti kun rekrytointityöryhmä on saanut viranhakuilmoituksen laadittua ja julkaistua kuitenkin viimeistään 1.10.2025.
Päätös:	
1.) Kirkkoneuvosto nimitti rekrytointityöryhmän kanttorin viran rekrytointia ja täyttämistä varten. Rekrytointityöryhmän jäseniksi valittiin Jarno Johansson, Juha Aavikko, Matti Anttila, Riikka Niskala, Leena Sallinen ja Katri Lakkapää.
Kirkkoherra toimii rekrytointityöryhmän koollekutsujana ja puheenjohtajana. Kirkkoneuvosto valtuuttaa rekrytointityöryhmän aloittamaan tarvittavat toimenpiteet rekrytointia ja viran täyttämistä varten.

2.) Kirkkoneuvosto julistaa b-tason kanttorin viran haettavaksi heti kun rekrytointityöryhmä on saanut viranhakuilmoituksen laadittua ja julkaistua kuitenkin viimeistään 1.10.2025.

Muutoksenhaku: Ei muutoksenhakuoikeutta, valmistelua. 


[bookmark: _Hlk207743999]103 §	Jumalanpalvelussuunnitelman lokakuu 2025 – huhtikuu 2026 hyväksyminen/JJ/Liite2. Jumalanpalvelussuunnitelma lokakuu 2025-huhtikuu 2026
Kirkkolain 3:n luvun 10§:n mukaan:” Kirkkoneuvosto, jollei toisin säädetä tai määrätä: 1) johtaa yleisesti seurakunnan toimintaa; 2) valvoo seurakunnan etua, edustaa seurakuntaa ja käyttää sen puhevaltaa tuomioistuimissa ja muissa viranomaisissa; 3) johtaa seurakunnan hallintoa ja viestintää sekä seurakunnan talouden ja omaisuuden hoitoa; 4) tekee seurakunnan puolesta sopimukset ja muut oikeustoimet.   
Kirkkojärjestyksen 3:n luvun 33 §:” Kirkkoneuvoston tehtävänä on, sen lisäksi mitä kirkkolaissa säädetään, edistää seurakunnan hengellistä elämää ja toteuttaa seurakunnan tehtävää sekä huolehtia kirkkovaltuuston päätösten täytäntöönpanosta.”  
Nousiaisten seurakunnassa kirkkoneuvosto on edistänyt aktiivisesti hengellistä elämää ja toiminut muutoinkin seurakunnan tehtävän toteuttamiseksi. Osana tätä tehtävää on ollut jumalanpalvelussuunnitelman hyväksyminen. Jumalanpalvelussuunnitelma on luonteeltaan kuitenkin ohjeellinen, koska eri syistä siihen saattaa tulla muutoksia ohjelmakautena.   
Esitys: Kirkkoneuvosto keskustelee jumalanpalveluselämästä ja hyväksyy sen jälkeen seurakunnan jumalanpalvelussuunnitelman ajalle 1.10.2025 – 31.4.2025 
Päätös: Keskustelun jälkeen kirkkoneuvosto hyväksyi jumalanpalvelussuunnitelman ajalle 1.10.2025 – 31.4.2025 niin, että jumalanpalvelussuunnitelmaan lisättiin varaus helmikuulle kirkonpiirin Marttojen kirkkopyhälle ja joulukuuhun 

lisättiin Metsäneläinten joulurauhan julistus yhteistyössä metsästysseura Paukun kanssa. 1.1.2026 päivälle sovittiin järjestettäväksi uuden vuoden vastaanotto vanhaan pappilaan kello 15.00.

[bookmark: _Hlk198062298]Muutoksenhaku: Ei muutoksenhakuoikeutta.  


104 §	Koulutussuunnitelman 2026 hyväksyminen ja koulutuskorvauksen hakeminen/MY/JJ/ Liite 3. Nousiaisten seurakunnan koulutussuunnitelma 2026 (henkilötietojen osalta salainen) 
  
1.4.2014 voimaan tulleen Kirkon henkilöstön ammatillisen osaamisen kehittämissopimuksen mukaan seurakunnan tulee työnantajana laatia 

koulutussuunnitelma henkilöstön ammatillisen osaamisen kehittämiseksi, mikäli työntekijöiden määrä on säännöllisesti vähintään 20 henkeä. Myös tätä pienemissä seurakunnissa koulutussuunnitelma voidaan laatia.   
  
Ennakkoon laadittu koulutussuunnitelma on koulutuskorvauksen saamisen edellytyksenä. Talouspäällikkö esittää, että koulutuskorvausta haettaisiin,  
koska edellytykset koulutuskorvauksen saamiselle täyttyvät. Lisätietoja: https://www.tyollisyysrahasto.fi/tyottomyysvakuusmaksut/koulutuskorvaus/  
  
Nousiaisten seurakunnan koulutussuunnitelmaan on koottu henkilökunnan toivomusten mukaiset koulutukset vuodelle 2026. Nousiaisten seurakunnan talousarviossa vuodelle 2026 varataan määrärahaa henkilöstön koulutus- ja kehittämistarpeisiin koulutussuunnitelman mukaisesti. Mahdollisesti myönnettävää koulutuskorvausta ei talousarviossa huomioida, koska varmuutta korvauksen suuruudesta/saamisesta ei ole.  

Esitys: Kirkkoneuvosto hyväksyy liitteen mukaisen henkilöstön koulutussuunnitelman vuodelle 2026 ja valtuuttaa talouspäällikön hakemaan koulutuskorvausta Työllisyysrahastolta.   

Päätös: Esityksen mukaan.

Muutoksenhaku: Oikaisuvaatimus kirkkoneuvostolle. 
105 §	Kirkollisveroprosentti vuodelle 2026/MY  
Nousiaisten seurakunnan kirkollisveroprosentti on ollut vuoden 2002 alusta alkaen 1,55 %. Seurakunnan kirkollisveroprosentti on ollut seutukunnallisesti maltillinen. Seurakunnan kiinteistöjen korjausvelat ja uusien investointien tarve lisäävät seurakuntatalouden kustannuksia vuodelle 2026. Valtion rahoituksen leikkaukset koskettavat myös Nousiaisten seurakuntaa. Seurakunta pyrkii kuitenkin sopeuttamaan toiminnan perinteisen kirkollisveroprosentin tuloihin.  
Kirkkovaltuusto vahvistaa kirkollisveroprosentin (KL 15 luku 2 §).  


Esitys: Kirkkoneuvosto esittää kirkkovaltuustolle vuoden 2025 veroprosentin vahvistamista 1,55 %:iin. 
Päätös: Esityksen mukaan.

Muutoksenhaku: Ei muutoksenhakuoikeutta, valmistelua 
	
106 §	Talouspäällikön sivutoimi-ilmoitus/MY/Liite 4. Sivutoimilupailmoitus Mirva Ylösmäki
	Laki evankelisluterilaisen kirkon viranhaltijasta 27 § edellyttää, että viranhaltijan on tehtävä sivutoimi-ilmoitus myös sellaisista sivutoimista, joihin hän ei käytä työaikaansa. 

	Talouspäällikkö Mirva Ylösmäki on lomapäiviensä aikana vuonna 2024 käynyt kirkon ympäristödiplomin auditoijan koulutuksen ja suorittanut vuonna 2025 harjoitusauditoinnin, minkä jälkeen hän on pätevöitynyt toimimaan kirkon ympäristödiplomin auditoijana. Mirva Ylösmäki on osallistunut arkkihiippakunnan ympäristötyöryhmän toimintaan ja näin ollen hän voi tarvittaessa osallistua jonkun muun seurakunnan kirkon ympäristödiplomin auditointiin auditoijana. Tähän sivutoimeen hän ei aio käyttää virka-aikaansa.

	Kunnallisvaalien 2025 takia Mirva Ylösmäen luottamustehtävät ovat myös vaihtumassa, joten hän on päättänyt antaa liitteenä olevan sivutoimi-ilmoituksen kaikista seurakunnan ulkopuolisista tehtävistä päivitettynä. (Liite 4.)
Esitys: Kirkkoneuvosto merkitsee saaneensa tiedoksi talouspäällikkö Mirva Ylösmäen sivutoimi-ilmoituksen. 

Käsittely: Mirva Ylösmäki poistui esittelyn jälkeen keskustelun ajaksi kello 19.12–19.14 välillä.

Päätös: Esityksen mukaan.

Muutoksenhaku: Ei muutoksenhakuoikeutta

107 §	Viranhaltijapäätökset tiedoksi

Kokouksessa päätettiin pitää tauko kello 19.25, jotta viranhaltijapäätökset ehditään lukea. Kokous jatkui kello 19.28.
108 §	Ilmoitusasiat ja muut asiat 
Kirkkoherra antaa katsauksen seurakunnan ajankohtaisista asioista. 
Talouspäällikkö antaa katsauksen ajankohtaisista talousasioita.  
	Talousarvion raamityöpaja 13.9.2025 vanhassa pappilassa.

								
Seuraavat kirkkoneuvoston kokoukset: 8.10. ja 5.11.

109 §	Oikaisuvaatimusohjeet ja valitusosoitus
Puheenjohtaja antaa KL 12 luvun 11 §:n mukaiset oikaisuvaatimusohjeet ja valitusosoituksen, jotka liitetään pöytäkirjaan KL:n 10 luvun 23 §:n mukaisesti.

110 §	Kokouksen päättäminen
	Puheenjohtaja päättää kokouksen kello 19.52.


